
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE
privind aprobarea operaţiunii de alipire imobile înscrise în C.F. Nr. 445487 Timisoara şi C.F. nr. 413706 Timişoara, teren aferent Spitalului Clinic Municipal de Urgenţă - str. Gheorghe Dima nr. 5, Timişoara

1. Descrierea situaţiei actuale 
	Spitalul Clinic Municipal de Urgenţă Timişoara este amplasat pe terenul situat în str. Gheorghe Dima nr. 5, identificat prin nr. cad. 445487, înscris în C.F. nr. 445487 Timişoara, în suprafaţă de 13992 mp, cu C1 - Spital Municipal-Clinicile Noi, in regim de inaltime S+P+2E+M partial si C2 - Laborator si traumatologie S+P, statie dispecerat si garaje P, cabina poarta P, cu terenul în proprietatea Municipiului Timişoara, domeniul public şi prin nr. cad. 413706 (Nr. top. : 1025/2),  înscris în C.F. nr. 413706 Timişoara (Nr. C.F. vechi: 136320), în suprafaţă de 825 mp, cu C1-Centrul de radioterapie cu energii înalte în regim de înălţime P+1E.
	Identificarea limitei de proprietate a fost realizată de către  firma S.C. WEST CAD S.R.L. pe baza situaţiei din teren prin măsurători topografice pentru stabilirea suprafeţelor de teren şi a actelor pe care le deţine proprietarul imobilului.
	
2. Schimbări preconizate şi rezultate aşteptate
	Scopul prezentei documentaţii este efectuarea alipirii celor 2 imobile, aşa cum a fost aprobată prin C.U. nr. 756/20.02.2018 eliberat de Primăria Municipiului Timişoara., având în vedere proiectul: " Extindere Spital Clinic Municipal de Urgență Timişoara cu un corp de construcție pentru un nou Laborator de Radioterapie şi acces principal pentru vizitatori si ambulatoriu, str. Gheorghe Dima, nr.5 ", care va asigura amplasamentul noului accelerator liniar de particule in cadrul Proiectului privind reforma sectorului sanitar - Îmbunătățirea calitătii si eficienței sistemului sanitar, componenta 1, finanțat printr-un împrumut de la Banca Mondială.
	Se vor alipi cele două imobile conform C.U. nr. 756/20.02.2018 şi Referatului de admitere pentru alipire imobile NR. 50886/20.03.2018 eliberat de OCPI, astfel: nr.cad. 445487, teren intravilan in suprafata de 13992 mp, cu C1 - Spital Municipal-Clinicil Noi, in regim de inaltime S+P+2E+M partial si C2 - Laborator si traumatologie S+P, statie dispecerat si garaje P, cabina poarta P se va alipi cu parcela cu nr. cad.413706 (nr. top: 1025/2), teren intravilan in suprafata de 825 mp, cu C1 - Centru de radioterapie cu energii inalte in regim P+1E, rezultand un LOT NOU: teren intravilan in suprafata de 14817 mp, cu Spital Municipal-Clinicil Noi, in regim de inaltime S+P+2E+M partial, Laborator si traumatologie S+P, statie dispecerat si garaje P, cabina poarta P si Centru de radioterapie cu energii inalte in regim P+1E.      
 	Printre obiectivele preconizate şi atinse prin realizarea investiţiei Spitalulului Clinic Municipal de Urgenţă Timişoara se numără: imbunatatirea conditiilor pe care trebuie sa le indeplineasca un spital in vderea obtinerii autorizatiei sanitare de functionare conform Ordin.nr.94 di 26 iulie 2006, in care se prevede o zona verde, creşterea numărului de persoane vindecate, creşterea numărului de persoane care au acces la tehnologii moderne de tratare a afecţiunilor oncologice, creşterea capacităţii de diagnosticare timpurie a afecţiunilor oncologice.

3. Alte informaţii
	Se va lua în considerare documentaţia întocmită de S.C. WEST CAD S.R.L., avizată la OCPI conform Referatul de admitere, cu nr. 50886/20.03.2018.

4. Concluzii
	Având în vedere cele prezentate mai sus, considerăm necesară şi oportună aprobarea operaţiunii de alipire a imobilelor aferente Spitalului Clinic Municipal de Urgenţă Timişoara.

NOTĂ: Elementele de natură tehnică, de detaliu, se vor regăsi în raportul de specialitate şi, dacă se impune, în nota de fundamentare.	

